Du som kunde kan bli taperen når tog og bane settes ut på anbud | Sven Nørgaard

Lokomotivfører

Skribent

Sven Nørgaard Siviløkonom

8. februar 2016

SN_profil_doc6ochvqm1279puoe9le6.jpg Picasa

Det gjenstår å se om statens økonomiske fordeler ved anbudskonkurranse overstiger de ulempene som påføres togtilbudet.

Debatt

Dette er et debattinnlegg. Meninger i teksten står for skribentens regning.

Norge har knapt sett en mer dramatisk

Les også omlegging av et av våre største selskaper NSB

. Ønsket er at ny konkurranse skal skape den dynamikk som vi kjenner fra privat virksomhet. Kundene ønsker hyppige, komfortable og punktlige tog. Deres behov er ganske avklart.

Kjøreveien er begrensningen

For jernbanen er selve kjøreveien begrensningen. Dette har myndighetene skjønt, for de har tatt ut rutetilbudet av konkurransen. Videre skal de togene vi har i dag skal brukes i fortsettelsen. Billettprisene røres ikke. Men hvor blir det av konkurransen da?

Det blir altså de samme togene, personellet, billettprisene og rutetilbudet. Det som er igjen er selve oppdraget. Staten kan ende opp med en lavere regning for å få utrettet det samme arbeidet.

For den store hopen av månedskortreisende er problemet helt astronomisk

Da må vi legge til grunn at konkurransen ikke skader den tjenesten som skal utføres. Det er dette som er den store utfordringen: Bevare dynamikken i rutetilbudet, forebygge suboptimal atferd ute på togsporet og fordele billettinntektene.

Staten skal inndrive inntektene og fordele på operatørene. Hvordan skal billettinntektene fordeles? Gjelder overgangsregler? Hvem dekker buss eller taxi ved forsinkelser? Og for den store hopen av månedskortreisende er problemet helt astronomisk. Man ikke vet hvor eller hvor ofte de reiser. Løsningen kan bli slusesystemer, validatorer og et kontrollregime.

Kunden kan være den tapende part

Suboptimal atferd oppstår der en part innretter seg slik at han vinner, mens den andre parten taper. I begge tilfeller kan kunden være den tapende part. Tog A ankommer Drammen stasjon forsinket, men likevel tidsnok til å gå foran tog B. Dermed feier de plattformen ren for ventende reisende og A kan tjene en ekstra slant. Det jobbes derfor nå med en form for bøter og erstatninger som skal hindre og straffe misbruk av infrastrukturen, inkludert uforskyldte hendelser som en stans ute på toglinjen.

Publikum har så langt i reformen måttet se at de fordelene som var tilgodesett dem, er blitt inndratt, skriver Sven Nørgaard. Her fra Ketil Solvik-Olsens presentasjon av jernbanereformen i fjor. Signe Dons

En tildelt kontrakt på å kjøre en togstrekning vil gjelde i inntil 15 år og må etter regelverket ha svært definerte krav. Men stive rutetilbud vil over tid komme i konflikt med publikums behov. Når staten ønsker å sette inn nytt togmateriell på en strekning vil den kreve høyere leie av togoperatøren uten at denne får det igjen i samme grad på inntektssiden. Man kan dermed ende opp med å velge å kjøre sine strekninger med gamle tog for å spare penger, til ulempe for de reisende – men lønnsomt for operatøren. Minst like utfordrende og enda mer komplekst er det at et selskaps togruter ikke kan endres uten økonomiske konsekvenser for andre.

Ved å gi et selskap hyppigere togavganger i form av for eksempel halvtimesruter rammes et annet selskaps trafikkgrunnlag. Disse havner da i strid med hverandre eller staten som raskt kan ende opp i ESA eller rettssalen.

Fordeler blir inndratt

Publikum har så langt i reformen måttet se at de fordelene som var tilgodesett dem, er blitt inndratt. Nå gjenstår det å se om statens økonomiske fordeler ved anbudskonkurranse overstiger de ulempene som påføres togtilbudet.

Få med deg og delta i debattene hos Aftenposten meninger på Facebook og Twitter

Her har vi plukket ut aktuelle saker om tog og bane:

Fakta Dette settes ut på anbud, og skal være i ny drift i desember 2018: Én jernbanepakke for Sørlandsbanen, Arendalsbanen og NSBs siste suksess, lokalbanen Stavanger-Sandnes-Egersund. Én pakke for Dovrebanen Oslo-Trondheim, Rørosbanen, Nordlandsbanen, Raumabanen og lokalstrekningene Trondheim-Steinkjer og Meråkerbanen (Hell-svenskegrensen.) Gjøvikbanen–Norges første konkurranseutsatte jernbane fra 2006, hittil driftet av NSB Gjøvikbanen AS. Vis mer